b'\n_START_ARTICLE_\nEdvardas Kaniava\n_START_SECTION_\nBiografija\n_START_PARAGRAPH_\n1954\xc2\xa0m. baig\xc4\x97 Kauno Komjaunimo vidurin\xc4\x99 mokykl\xc4\x85. 1954\xc2\xa0m. \xc4\xafstojo \xc4\xaf Veterinarijos akademij\xc4\x85, tik\xc4\x97damasis po met\xc5\xb3 be egzamin\xc5\xb3 pereiti \xc4\xaf Medicinos institut\xc4\x85, ta\xc4\x8diau po dviej\xc5\xb3 semestr\xc5\xb3 pasirinko studijas konservatorijoje. 1955\xe2\x80\x931960\xc2\xa0m. studijavo LSSR konservatorijoje (Petro Olekos klas\xc4\x97), \xc4\xafgijo dainininko specialyb\xc4\x99._NEWLINE_1958\xe2\x80\x931993\xc2\xa0m. LSSR operos ir baleto teatro solistas. 1966\xe2\x80\x931967\xc2\xa0m. sta\xc5\xbeavosi Sofijos (Bulgarija) operos teatre. 1979\xe2\x80\x931981\xc2\xa0m. LSSR konservatorijos vyr. d\xc4\x97stytojas, 1981\xc2\xa0m. docentas, 1988\xc2\xa0m. profesorius, 1989\xe2\x80\x931992\xc2\xa0m. Dainavimo katedros ved\xc4\x97jas. 1993\xe2\x80\x931994\xc2\xa0m. Karakaso (Venesuela) dainavimo akademijos profesorius. Nuo 1994\xc2\xa0m. Lietuvos muzikos akademijos profesorius. Nuo 2005\xc2\xa0m. Klaip\xc4\x97dos universiteto Men\xc5\xb3 fakulteto Dainavimo katedros d\xc4\x97stytojas. Klaip\xc4\x97dos universiteto Senato narys, Men\xc5\xb3 fakulteto atestacin\xc4\x97s komisijos narys. Klaip\xc4\x97dos muzikinio teatro Meno tarybos pirmininkas ir teatro pedagogas. _NEWLINE_Reng\xc4\x97 parodom\xc4\x85sias dainavimo pamokas Sankt Peterburgo (Rusija), Kelno (Vokietija) auk\xc5\xa1tosiose muzikos mokyklose. Gastroliavo daugiau nei 70 pasaulio \xc5\xa1ali\xc5\xb3. Su savo mokiniu dainininku Deiviu i\xc5\xa1leido du albumus \xe2\x80\x9eTu, kuris auk\xc5\xa1tai\xe2\x80\x9c ir \xe2\x80\x9eAve Maria\xe2\x80\x9c._NEWLINE_Nuo 1995\xc2\xa0m. Lietuvos demokratin\xc4\x97s darbo partijos narys. 2000\xe2\x80\x932004\xc2\xa0m. LR Seimo narys.  2001\xc2\xa0m. Lietuvos socialdemokrat\xc5\xb3 partijos Etikos ir proced\xc5\xabr\xc5\xb3 komisijos narys. 2004\xe2\x80\x932006\xc2\xa0m. Ministro pirmininko Algirdo Brazausko visuomeninis patar\xc4\x97jas kult\xc5\xabrai._NEWLINE_\xc5\xbdmona Barbara Abramavi\xc4\x8di\xc5\xabt\xc4\x97-Kaniavien\xc4\x97, vaikai Andrius ir Edvardas.'